Jabarkan Sejarah dari Sekolah Menengah Kebangsaan Bukit Jalor dalam bahasa melayu

Sek. Men. Keb. Bukit Jalor (SMKBJ) diasaskan .pada tahun 1971. Ia terletak dalam daerah Tampin. Keseluruhan pelajarnya adalah dari kampung-kampung sekitar, estet-estet, Felda Bukit Jalor dan kawasan Pekan Air Kuning Selatan yang berhampiran.

Pada awal penubuhannya, para pelajar menumpang di Sekolah Kebangsaan Air Kuning Selatan dan Balai Raya Air Kuning Selatan. Pelajar-pelajar berpindah masuk pada pertengahan penggal kedua 1974 apabila blok bangunan mengandungi bilik-bilik darjah dan makmal sains, sebuah bengkel Seni Perusahaan dan sebuah kantin siap dibina. Sebuah padang permainan juga turut dibina. Di peringkat permulaannya, SMKBJ mempunya 6 orang tenaga pengajar dan 74 orang pelajar daripada kedua-dua aliran Melayu dan Inggeris. Pada tahun 1978, sebuah lagi blok tambahan mengandungi 6 bilik darjah dibina bagi menampung bilangan pelajar yang bertambah. Pada tahun 1087, sebuah surau dibina atas usahasama PIBG dan masyarakat setempat. Dua unit rumah guru juga dibina pada tahun 1987. Kemudiannya pada tahun 1993, satu blok 8 bilik darjah, satu blok bengkel KHB, satu blok makmal sains dan sebuah rumah hijau siap dibina. Pada 1 September 1996, SMKBJ telah mengadakan sambutan Jubli Perak yang dirasmikan oleh Dato’ Seri Najib Bin Tun Abdul Razak selaku Menteri Pelajaran ketika itu. Kemudian pada tahun 2001, sebuah makmal komputer pula telah dibina. Menjelang akhir tahun 2003, kompleks baru SMKBJ hampir siap dibina sepenuhnya yang mengandungi dua buah blok bangunan 4 tingkat, satu blok 2 tingkat makmal sains, satu blok 2 tingkat KHB, sebuah dewan besar, sebuah dewan serbaguna, sebuah kantin dan sebuah padang permainan.

Kumpulan pertama pelajar tahun 1971 dan 1972 mempunyai dua kelas; aliran Melayu dan Inggeris. Antara pelajar tahun 1971 ialah Saharom Samsudin, Bujang Alias, Norsham Hasan, Jasmani  Husin, Norsiah manakala antara pelajar tahun 1972ialah Tahar Buyong, Ali Ahmad, Mohd Dom Amin, Maimun, Rohani, Siti Sara Harun, Salbun Alwi, Zainal Abidin Hasan, Mustafa Udin, Nasarudin Abu Hassan, Zulkifli Abu, Hamzah, dll.

Antara guru tahun 1971 ialah En Siva Gurunathan sebagai Guru Besar, Mr Harry, Cikgu Suzie, Cikgu Ahmad Tekah, Cikgu Abidin, Cikgu Mohd Shah dan Cikgu Hamdan.

Peperiksaan pertama Sijil Rendah Pelajaran (SRP) adalah pada tahun 1973 manakala tahun kedua SRP adalah pada tahun 1974. Pelajar terbaik tahun 1974 ialah Nasarudin Abu Hassan yang mendapat 7 agregat. Dia dipilih untuk menyambungkan pelajaran ke sekolah bersasrama penuh, Sekolah Alam Shah pada tahun 1975. Beliau juga ialah pelajar terbaik daerah Tampin, Negeri Sembilan tahun 1974 dan mendapat sijil daripada Menteri Besar Negeri Sembilan di Seremban.

Falsafah, moto, serta misi sekolah